**ОБЩИНА БУРГАС**

**НАРОДНО ЧИТАЛИЩЕ „ХРИСТО БОТЕВ 1937” -БУРГАС**

**РЕГИОНАЛНА ИНСПЕКЦИЯ НА ОКОЛНАТА СРЕДА И ВОДИТЕ-БУРГАС**

**ОРГАНИЗИРАТ**

**IV НАЦИОНАЛЕН КОНКУРС ЗА ДЕТСКА РИСУНКА И ПРИЛОЖНО ИЗКУСТВО НА ТЕМА:**

****„Моята невероятна лятна ваканция”

Лятото е сезонът в който се сбъдват невероятните детски мечти. Времето за отдих, ваканция, изпълнена с щури приключения, игри и невероятни забавления след дългите месеци на обучение, учение и задължения. Именно с този конкурс всички Вие, деца, бихте могли да „преразкажете” своите преживявания от невероятната си лятна ваканция, без значение къде сте я прекарали - на море, планина, на село при баба и дядо или в чужбина, с рисунки и приложни творби.

*Очакваме с нетърпение*

*вашите цветни, слънчеви ваканционни спомени до края*

*на* ***месец септември****! УСПЕХ!*

***Условия:***

В конкурса могат да участват, всички деца на възраст от 5 до 18 години, от всички звена - ДГ, ЦОП, ЦПЛР, ЛФ, школи и ателиета, индивидуални участници, разпределени в четири възрастови групи:

1. *Група - от 5 до 7 години/ Деца от предучилищна възраст*
2. *Група - от 8 до 10 години/ Ученици от 1 до 4 клас*
3. *Група - от 11 до 15 години/ Подрастващи от 5 до 8 клас*
4. *Група - от 16 до 18 години/Девойки и младежи от 9 до 12 клас*

Рисунките за първа възрастова група да бъдат нарисувани на **картон с размер А4**. За останалите възрастови групи съответно да бъдат нарисувани на **картон с размери 35:50 см. (без паспарту)** с материали по избор на участника.

**Приложните творби** да бъдат изработени с **екологични материали** по избор на участниците, с размери по желание, удобни за транспортиране и подреждане на маси, стативи и други подходящи места за предстоящата изложба към конкурса.

***На гърба на всяка творба, следва да има информация за:***

* *Трите имена на участника, възраст и клас.*
* *Населено място, училище или извънучилищно звено/школа.*
* *Телефон и e-mail за контакт на ръководителя/учителя, родителя на детето.*
* *Прикачена Декларация за личните данни по образец*

***Награждаване:***

Според мнението на журито, ще бъдат присъдени:

* Грамоти, медали и предметни награди за 1, 2, 3 места и поощрения в IV-те възрастови групи от Община Бургас и НЧ ”Христо Ботев 1937” - Бургас
* Грамоти за ръководители , с най-много наградени участници от школа
* Грамоти и предметни награди за 1, 2, 3 места и поощрения в IV-те възрастови групи за творби с екологична насоченост от РИОСВ-Бургас.

**ВНИМАНИЕ**: ***Няма да се допускат в конкурса творби, взаимствани от Интернет, творби неотговарящи на формата, описан по-горе, както и такива без Декларация на личните данни за всеки участник.***

**Рисунките и приложните творби няма да се връщат и ще останат във фонда на читалището!!!**

**Награждаването** ще се състои в **края на месец октомври 2019 г. в залата на НЧ ”Хр. Ботев 1937” – Бургас.** Не получилите награди, ще бъдат изпратени за сметка на неприсъствалите участници.

*Творбите ще се приемат* ***до 20 октомври 2019 г.*** *на адрес:*

*гр. Бургас, 8002 кв.”Победа”, ул.”Кубрат” № 7*

*Получател: Народно читалище ”Христо Ботев 1937” - Бургас*

**Контакти:** [nani\_jelqzova@abv.bg](mailto:nani_jelqzova@abv.bg), телефон за връзка: **089 5506280 и в страницата на ЛФ ”Фантазия”** - [www.facebook.com/ЛФ-Фантазия-към-НЧ-ХрБотев-1937-Бургас](http://www.facebook.com/ЛФ-Фантазия-към-НЧ-ХрБотев-1937-Бургас)

**ДЕКЛАРАЦИЯ**

Във връзка с чл. 4 ал.1 т.2 от Закона за защита на личните данни, вр. чл. 3 ал.2, съотв. чл.4 ал. 2 от Закона за лицата и семейството

|  |  |
| --- | --- |
| **Град / село:** |  |
| **Област:** |  |
| **Училище:** |  |
| **Категория:** | **Рисунка** |
| **Приложно творчество** |

Долуподписаният/ата ..................................................................................................................................................

/име, презиме, фамилия на декларатора/

Родител/настойник на ................................................................................................................................................

/име, презиме, фамилия на ученика/

от / на ................................................................................................................................................................./клас, възраст /

Декларирам, че съм запознат/а с конкурса 3НК«Моята невероятна лятна ваканция -2019», включително с Регламента за провеждане, и давам съгласието си за следното:

1. Детето ми да вземе участие в конкурса.
2. Снимки на детето и/или неговата рисунка/приложно творчество и неговите имена да бъдат използвани от Организаторите в интернет, видео и печатни материали свързани с Конкурса.
3. Творбата на моето дете да бъде използвана за благотворителна продажба.
4. Личните данни на детето ми да се обработват за целите на конкурса и в съответствие с изискванията на Закона за защита на личните данни и Наредба № 1 от 30.01.2013 г. за минималното ниво на технически и организационни мерки и допустимия вид на защита на личните данни.
5. В допълнение на предходното, декларатора дава съгласието си Организаторът или оторизирани от него лица да се свързват на предоставен от него телефон за контакт във връзка с организационни въпроси.

Телефон:..................................................................................................................

Рисунките, снимките и информационните материали, илюстриращи участието на детето в конкурса, могат да бъдат публикувани в интернет страницата на НЧ „Хр. Ботев – 1937“ и РИОСВ-Бургас. Всички рисунки, снимки на участниците и информационните материали, използвани във връзка с организиране и оповестяване на конкурса се предоставят безвъзмездно на организаторите за нуждите на благотворителна продажба.

**Дата: …………………….. Декларатор: ……………………..** */Подпис/*